《赠兜率庵僧是僧曾随太平周都峰给舍步访关西杨斛山侍御遂游华山而归 其二》
明代·胡直

曾逐江东隽，遥寻陜右贤。联翩登华岳，迢递返衡巅。

口绝波旬语，心依智顗禅。还应有秘要，知欲为谁传。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。